**DIONIČKO DRUŠTVO RUDNIK SOLI „TUZLA“ TUZLA**

**Na osnovu odredbe člana 20a. stav (2) Zakona o radu („Službene novine FBiH, broj: 26/16 i 89/18), člana 6. Uredbe o postupku prijema u radni odnos u javnom sektoru u TK („Službene novine TK“, broj: 4/19, 4/20, 11/20 i 5/21),** **odredbe člana 129. i 135. Statuta Rudnika soli „TUZLA“ d.d. Tuzla, broj: 02-01/16-2958 od 29.08.2016. godine, člana 4. Pravilnika o drugim izmjenama i dopunama Pravilnika o radu Prilog broj 3. Postupak prijema u radni odnos putem javnog oglašavanja broj: 02-02/19-2558 od 19.07.2019. godine, Mišljenja Ministartsva privrede TK, broj:03/1-30-017586-1/20 od 15.09.2020. godine, Mišljenja Ministarstva privrede TK, broj: 03/1-30-007863-1/21 od 14.04.2021. godine, Odluke o potrebi prijema pripravnika u radni odnos na određeno vrijeme sa punim radnim vremenom, broj: 02-05/21-1966 od 19.04.2021. godine, Odluke o imenovanju Komisije, broj: 02-05/21-3083 od 10.06.2021. godine, Izvoda iz Zapisnika sa 114. sjednice Uprave Društva održane dana 23.06.2021. godine, Uprava Rudnika soli „TUZLA“ d.d. Tuzla, raspisuje sljedeći:**

**JAVNI OGLAS ZA PRIJEM**

**PRIPRAVNIKA U RADNI ODNOS NA ODREĐENO VRIJEME SA PUNIM RADNIM VREMENOM**

**I**

**DIONIČKO DRUŠTVO RUDNIK SOLI „TUZLA“ TUZLA**, skraćeni naziv Rudnik soli „TUZLA“ d.d. Tuzla, sa sjedištem u ulici Tušanj, broj: 66, Grad Tuzla (u daljem tekstu: Društvo), raspisuje Javni Oglas za prijem pripravnika u radni odnos radi stručnog osposobljavanja za samostalan rad i sticanja potrebnog radnog iskustva za polaganje stručnog ispita, i to:

**Prijem pripravnika na određeno vrijeme sa punim radnim vremenom u trajanju od dvanaest (12) mjeseci za radno mjesto:**

1. Smjenski inženjer za proizvodnju (VSS) u Službi za proizvodnju slane vode, pogon Tetima – pripravnik, 1 izvršilac
2. Inžinjer za geofizička mjerenja i kontrolu procesa (VSS) u Službi za kontrolu tehnološkog procesa, geofizička mjerenja i investiciono- građevinskih poslova – pripravnik, 1 izvršilac

**Prijem pripravnika na određeno vrijeme sa punim radnim vremenom u trajanju od šest (6) mjeseci:**

1. Smjenski tehničar za proizvodnju slane vode (SSS) u Službi za proizvodnju slane vode, pogon Tetima – pripravnik, 1 izvršilac
2. Tehničar za investicije i nadzor (SSS) u Službi za kontrolu tehnološkog procesa, geofizička mjerenja i investiciono- građevinskih poslova- pripravnik, 1 izvršilac

**USLOVI KOJI MORAJU BITI ISPUNJENI**

**II**

Opći uslov za zaključenje Ugovora o radu za radna mjesta iz tačke I je da je lice koje se prijavljuje na Javni oglas navršilo 18 godina života, da je državljanin Bosne i Hercegovine.

**III**

Uslovi za radna mjesta iz tačke I ovog Oglasa koji moraju biti ispunjeni, taksativno su navedeni kako slijedi:

**Naziv radnog mjesta: SMJENSKI INŽENJER ZA PROIZVODNJU**

* Lokacija radnog mjesta: Tušanj, Tetima, teren, Tetima
* Zanimanje i stručna sprema: VSS, dipl.ing.rud.-VII stepen stručne spreme-Rudarski fakultet, odnosno visoko obrazovanje prvog ciklusa (koje se vrednuje sa najmanje 240 ECTS bodova), drugog ili trećeg ciklusa Bolonjskog sistema studiranja.

**Naziv radnog mjesta: INŽINJER ZA GEOFIZIČKA MJERENJA I KONTROLU PROCESA**

* Lokacija radnog mjesta: Tušanj, Tetima, teren
* Zanimanje i stručna sprema: VSS, dipl.ing.rudarstva /dipl.ing. geotehnologije / geolog./tehnolog /inženjer bušotinske eksploatacije, odnosno visoko obrazovanje prvog ciklusa (koje se vrednuje sa najmanje 240 ECTS bodova), drugog ili trećeg ciklusa Bolonjskog sistema studiranja

**Naziv radnog mjesta:** **SMJENSKI TEHNIČAR ZA PROIZVODNJU SLANE VODE**

* Lokacija radnog mjesta: Tetima
* Zanimanje i stručna sprema: rudarski tehničar, geološki tehničar, mašinski tehničar, SSS

**Naziv radnog mjesta: TEHNIČAR ZA INVESTICIJE I NADZOR**

* Lokacija radnog mjesta: Tušanj, Tetima, teren
* Zanimanje i stručna sprema: tehničar / građevinske; rudarstva; geologije; mašinstva; elektrotehnike; tehnologije/ SSS

**IV**

**KRATAK OPIS POSLOVA**

**Opis radnog mjesta:**

**SMJENSKI INŽENJER ZA PROIZVODNJU**

* Za svoj rad direktno je odgovoran Tehničkom rukovodiocu proizvodnje slane vode, a u smjeni koordinira rad sa smjenskim poslovođom proizvodnje,
* Tokom smjene kontroliše cjelokupni proces proizvodnje slane vode, transport do potrošača, rad rukovaoca pumpnih postrojenja, te u slučaju određenih kvarova na rudarskoj, mašinskoj i elektro opremi organizuje dežurne radne grupe na otklanjanju nastalih kvarova,
* Ukoliko se tokom smjene radi na manipulaciji ulja-izolanta u i iz butina odgovoran je za kvalitet obavljenog posla.
* Kontroliše podatke koji se tokom smjene prikupljaju i evidentiraju u smjenske knjige proizvodnje, odnosno knjige izvještaja,
* Zavisno od potrebe može biti povučen od strane Tehničkog rukovodioca proizvodnje da radi u prvoj smjeni na poslovima izrade uputstava, godišnjih planova, mjesečnih planova, te određene tehničke dokumentacije i rada u stručnim komisijama,
* Svakodnevno radi na poboljšanju uslova rada, kao i na unapređenju i sprovođenju mjera zaštite na radu,
* Učestvuje u prikupljanju određenih podloga za izradu tehničke dokumentacije, te vrši projektovanje i revidovanje tehničke dokumentacije (kada za to stekne neophodne uslove),
* Obavlja poslove tehničkog nadzora na izvođenju investicionih radova, odnosno radova po projektnoj dokumentaciji koja je obuhvatila rekonstrukciju postojećih ili izradu novih objekata,
* Radi i druge poslove koje mu naredi Glavni inženjer pogona Tetima, Tehnički rukovodilac proizvodnje slane vode i Izvršni direktor.
* Dužan je u svakom momentu odazvati se pozivu predpostavljenih (nadređenih) i doći na radno mjesto, te učestvovati u otklanjanju problema i eventualnih kvarova.

**INŽINJER ZA GEOFIZIČKA MJERENJA I KONTROLU PROCESA**

* Zajedno s inženjerom tehnološkog procesa i inženjerima za eholokacijska mjerenja u timskom radu donose odluka o korekcijama pojedinih proizvodnih parametara u tehnološkom procesu proizvodnje slane vode, dinamici i upumpavanju / ispumpavanju izolanta u bušotine,
* Učestvuje u vođenju tehnološkog procesa radeći s inženjerom tehnološkog procesa, te ga zamjenjuje po potrebi,
* Savakodnevno vrši kontrolu opreme i ažuriranja sizmoloških događaja, interepretira sa stručnim licima iz službi (za kontrolu tehnološkog procesa i geofizička mjerenja i geološke) registrovane događaje,
* Nadgleda seizmološku mrežu i vodi računa o tome da su svi uređaji na mreži aktivni,
* Prati dešavanja na seizmološkim stanicama i blagovremeno obavještava tehničkog rukovodioca o zabilježenim događajima,
* Instalira, održava i kalibrira softver koji se koristi u eholokacijskim mjerenjima, seizmološkim mjerenjima i mjerenjima koja se izvode sa elektrokarotažnom opremom,
* U ovisnosti o značaju registrovanog događaja izrađuje redovne mjesečne i vanredne ( za jake, značajne i učestale seizmičke događaje ) izvještaje o seizmikim mjerenjima, izvještava Tehničkog direktora, Direktora i Rukovodioce službi,
* Svakodnevno prati stanje registrovanih aktivnosti na seizmološkoj stanici, geofizičkim mjerenjima i vodi registar sezmoloških događaja ( datum, x, y, z i intenztet) radi redovni mjesečni i vanredni izvještaj o rezultatima seizmološkog monitoringa na ležištu soli u Tuzli,
* Učestvuje u radu komisija ili timova koji prate stanje sigurnosti i seizmičke događaje usljed rudarske eksploatacije na ležištu u Tuzli,
* Redovno a najmanje jednom mjesečno ( uvažavajući podatke o devijaciji bušotina ) ažurira podatke o razvoju komora i dostavlja ih rudarskom mjerniku i Rukovodiocu geološke službe,
* Preuzima podatke službe za kontrolu tehnološkog procesa i geofizička mjerenja radi ažuriranje karata, situacinh karata i planova uvažavajući podatke o devijaciji bušotina,
* Vrši izradu potrebne dokumentacije - tehničkih upustava,
* U radu je odgovoran za primjenu, poštivanje i kontrolu primjene Zakona o rudarstva, Zakon o zaštite na radu, Zakona o zaštiti okoliša, Uputstava o korištenju i radu s opremom i dr.,
* Po nalogu neposrednog rukovodioca dužan je odazvati se i javiti na posao i van redovnog radnog vremena,
* Radi i druge poslove koje mu naredi neposredni rukovodilac
* Za svoj rad je odgovoran Rukovodiocu službe za kontrolu tehnološkog procesa i geofizička mjerenja, a direktno su mu odgovorni: tehničari za geofizička mjerenja,
* Kontinuirano kontroliše ispravnost, eholokacijske, elektrokarotažne opreme i užeta, vozila, seizmoloških uređaja, uređaja međusobne veze, geofona (bušotinskog, površinskih i centralne jedinice ) i druge opreme, te izvještava Rukovodioca o potrebnim aktvnostima ( servisiranja. nabavke elektrokarotažnog kabla idr.),
* U skladu s planom i nalogom Rukovodioca službe, organizuje, izvodi eholokacijska mjerenja ( redovna, kontrolna i vanredna) i vrši inerpretaciju eholokacijskih mjerenja te izrađuje Elaborat o svakoj seriji mjerenja za svaku bušotinu pojedinačno,
* U cilju što tačnije interpretaciju eholokacijskih mjerenja konsultuje se i razmjenjue podatke se inženjerom tehnološkog procesa i inženjerom informacionih tehnologija

**SMJENSKI TEHNIČAR ZA PROIZVODNJU SLANE VODE**

* Za svoj rad odgovara poslovođi proizvodnje slane vode i smjenskom poslovođi proizvodnje slane vode od kojeg direktno prima naređenja, a direktno su mu odgovorni smjenski radnici
* Vrši stalnu kontrolu tehnološkog procesa,
* Svakih 6 sati obilazi bušotine evidentira parametre sa eksploatacionih bušotina (protoke i pritiske), te uzima uzorke slane vode i vrši mjerenje saliniteta. Iste podatke upisuje u izvještajne knjige te vrši dalju obradu tih podataka,
* Na osnovu podataka koje uzima svakih 6 sati obračunava dnevnu proizvodnju i ponderisanu koncentraciju slane vode i upisuje u izvještajne knjige,
* Uzorke slane vode iz bušotina i iz rezervoara na Tetimi šalje u laboratoriju na hemijsku analizu,
* Vrši kontrolu kontinuiranog transporta sa i na eksploataciono polje (slanica, tehnološka voda, izolant)
* Vrši uključivanje i isključivanje pumpi u priručnim rezervoarima slane vode, te uočene nedostatke u vezi pumpnih agregata upisuje u izvještajnu knjigu,
* Po naređenju smjenskog poslovođe proizvodnje slane vode a prema predviđenoj dinamici, vrši upumpavanje izolanta u bušotine,
* Vrši evidenciju količine upumpanog izolanta u bušotine,
* Kontroliše rad pumpe za pumpanje aditiva u cjevovode slane vode, te moguće nedostatke upisuje u izvještajnu knjigu,
* Kontroliše zalihe aditiva u rezervoaru i o tome izvještava neposrednog rukovodioca,
* Vrši kontrolu svih objekata u funkciji proizvodnje (priručni rezervoari, rezervoari slanice i tehnološke vode, pumpnih stanica),
* Sprovodi mjere zaštite na radu,
* Obavlja i druge poslove koje mu naredi neposredni rukovodilac ili drugo odgovorno stručno lice
* Dužan je u svakom momentu odazvati se pozivu predpostavljenih (nadređenih) i doći na radno mjesto, te učestvovati u otklanjanju problema i eventualnih kvarova

**TEHNIČAR ZA INVESTICIJE I NADZOR**

* Poslove i radne zadatke obavlja po nalogu inžinjera za nvesticiono građevinske poslove, Inženjera projektanata,
* Za potrebe izrade dokumentacije prikuplja potrebne podloge, vrši pripremu i obradu istih za poterbnu analizu,
* Obrađuje dokumentaciju i vrši tehničku obradu,
* Vrši nadzor na izvođenju radoava u skladu za Zakonima i Rješenjem,
* Učestvuje u izradi i pripremi tehničkog dijela tenderske dokumentacije,
* Dužan je poštivanti naložene, dogovorene i ugovorene rokove,
* Po nalogu neposrednog rukovodioca dužan je odazvati se i javiti na posao i van redovnog radnog vremena,, u radu je dužan provoditi mjere u skladu sa Zakon o rudarstva, Zakonom o geološkim istraživanjima, Zakonom o zaštiti na radu, Zakonom o zaštiti okoliša, Zakonom o građenju, uputstavima i drugim propisima,
* Radi i ostale srodne poslove po nalogu neposrednog rukovodioca.

**V**

Kandidati su obavezni dostaviti sljedeću dokumentaciju:

* Uredno popunjen i potpisan **PRIJAVNI OBRAZAC** koji se može preuzeti sa web stranice Društva (www.rudniksoli.ba) i na protokolu u mjestu sjedišta Društva,
* Izvod iz matične knjige rođenih (original ili ovjerenu kopiju)
* Uvjerenje o državljanstvu (original ili ovjerenu kopiju), ne starije od 6 mjeseci računajući od dana izdavanja do dana prijavljivanja na Javni oglas,
* Dokaz - Diploma o stečenom zanimanju, odnosno stručnoj spremi, koja se traži spram radnog mjesta na koje se kandidat prijavljuje (original ili ovjerenu kopiju).

\* Izuzetno ukoliko kandidat iz određenog razloga ne posjeduje Fakultetsku diplomu, isti može dostaviti i original ili ovjerenu kopiju Uvjerenja o završenom stupnju prvog ciklusa studija koji ne može biti starije od (1) jedne godine. U navedenom slučaju, kandidat uz Uvjerenje o završenom stupnju prvog ciklusa dužan je dostaviti ovjerenu izjavu uz kratko obrazloženje iz kojeg razloga dostavlja Uvjerenje o završenom stupnju prvog ciklusa studija, a ne Fakultetsku diplomu. Ukoliko Fakultetska diploma nije izdata u roku od (1) jedne godine, u tom slučaju kandidat je dužan dostaviti i potvrdu visokoškolske ustanove da Diploma nije izdata.

\* Kandidati koji su srednju školu ili fakultet završili van Bosne i Hercegovine, odnosno koji su diplomu stekli u nekoj drugoj državi nakon 06.04.1992. godine, dužni su dostaviti ovjerenu kopiju nostrifikovane diplome.

* Dokaz da nemaju ostvaren radni staž, odnosno radno iskustvo u struci i zanimanju koje se traži spram radnog mjesta nakon završetka školovanja (diplomiranja) na fakultetu ili školskoj ustanovi, što dokazuje:

\* Uvjerenjem iz PIO/MIO o radnom stažu uz dešifraciju stručne spreme i zanimanja (original ili ovjerena kopija)

\* Uvjerenjem nadležne Porezne uprave o statusu sa pregledom historije osiguranja za osiguranika (original ili ovjerena kopija)

* Kandidati koji se nalaze na evidenciji nezaposlenih lica Službe za zapošljavanje TK dužni su da dostave uvjerenje ove Službe da se vode na evidenciji nezaposlenih lica i o vremenu provedenom na evidenciji nezaposlenih lica nakon sticanja stručne spreme i zanimanja koja se traži javnim oglasom.

Ukoliko kandidati dostavljaju dokumentaciju u ovjerenoj kopiji ista ne može biti starija od 6 mjeseci.

**VI**

Prednost pri zapošljavanju imat će kandidati koji po Zakonu o dopunskim pravima boraca i članova njihovih porodica („Službene novine Tuzlanskog kantona“, broj: 5/12- prečišćeni tekst, 5/14, 12/16 i 6/20) imaju prednost pri zapošljavanju, ukoliko ispunjavaju opće i posebne uslove za radno mjesto na kojem se vrši zapošljavanje, a što dokazuju sljedećom dokumentacijom:

- a) član porodice šehida – rješenje o priznatom pravu na porodičnu invalidninu, izdato od strane gradske/općinske službe za boračko-invalidsku zaštitu,

- b) ratni vojni invalid – rješenje o priznatom statusu ratnog/mirnodopskog vojnog invalida, izdato od strane gradske/općinske službe za boračko-invalidsku zaštitu,

- c) demobilisani borac – potvrda ili uvjerenje o učešću u oružanim snagama, izdato od strane nadležnog odjeljenja odbrane, odnosno vojnog organa za pitanja evidencija iz oblasti vojne obaveze,

- d) dobitnik ratnog priznanja i odlikovanja – rješenje o priznatom pravu na mjesečno novčano primanje dobitnika ratnog priznanja i odlikovanja, izdato od strane gradske/općinske službe za boračko-invalidsku zaštitu,

- e) član porodice ratnog vojnog invalida – rješenje o priznatom pravu na invalidninu, izdato od strane gradske/općinske službe za boračko-invalidsku zaštitu,

- f) član porodice demobilisanog borca – potvrda ili uvjerenje o učešću u oružanim snagama za lice u vezi sa kojim se bodovi ostvaruju, izdato od strane nadležnog odjeljenja odbrane, odnosno vojnog organa za pitanja evidencija iz oblasti vojne obaveze,

- g) dijete dobitnika ratnog priznanja i odlikovanja – rješenje o priznatom pravu na mjesečno novčano primanje dobitnika ratnog priznanja i odlikovanja, izdato od strane gradske/općinske službe za boračko-invalidsku zaštitu.

- h) uvjerenje službe za zapošljavanje da je nezaposlen i da se nalazi na evidenciji iste,

- i) dokument kojim dokazuje odgovarajuće srodstvo sa licem po osnovu kojeg ostvaruje procentualno uvećanje ili dodatne bodove (dostavlja kandidat koji procentualno uvećanje ili dodatne bodove ostvaruje kao član porodice),

- j) ovjerenu izjavu da mu radni odnos, zasnovan po osnovu ranije ostvarenog prioriteta pri zapošljavanju, nije prestao njegovom krivicom, da po prestanku radnog odnosa nije ostvario pravo na otpremninu, odnosno da nije korisnik prava na porodičnu penziju.

**VII**

Kandidati iz tačke I su pored dokaza o ispunjavanju općih i posebnih uslova, uz prijavu obavezni dostaviti i dokaze o pripadnosti boračkoj populaciji (tačka VI Javnog oglasa), definisane Zakonom o dopunskim pravima boraca i članova njihovih porodica („Službene novine TK, broj: 5/12, 5/14 i 12/16 i 6/20) i Pravilnikom o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona.

**VIII**

Prednost iz tačke VI ne može ostvariti kandidat koji nije kumulativno dostavio svu dokumentaciju traženu tekstom Javnog oglasa bez obzira na razloge nedostavljanja iste.

**IX**

Ukoliko se kandidat prijavljuje na više radnih mjesta, za svako radno mjesto dužan je podnijeti posebnu prijavu za naznakom radnog mjesta na koje se prijavljuje, s tim da je dovoljno da originalnu dokumentaciju ili ovjerene kopije dokaza o ispunjavanju uslova priloži uz jednu prijavu, a uz ostale prijave dovoljne su priložene kopije, ukoliko su uslovi isti.

**X**

Samo izabrani kandidati bit će u obavezi u određenom roku dostaviti ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta za zasnivanje radnog odnosa na konkretnom radnom mjestu.

**XI**

Urednom prijavom na javni oglas smatra se uredno popunjen i potpisan PRIJAVNI OBRAZAC, zatim potpunom prijavom smatrat će se prijava uz koju su priloženi svi dokazi o ispunjavanju općih i posebnih uslova naznačeni u javnom oglasu, a blagovremenom prijavom smatra se prijava koja je podnesena u roku koji je odreden u javnom oglasu za prijem u radni odnos.

Neuredne, nepotpune i neblagovremene prijave, bit će odbačene zaključkom.

**XII**

Prijava na javni oglas koja nije potpisana i izvršena na prijavnom obrascu, te prijava koja je neuredno ispunjena (nisu popunjeni svi podaci iz prijavnog obrasca) odbacuje se kao nepotpuna zaključkom protiv kojeg nije dozvoljena žalba, a kandidat se eliminiše iz dalje procedure.

Pravo učešća u procesu izbora imaju svi kandidati cije su prijave uredne, potpune i blagovremene.

**XIII**

Kandidat koji se prijavio za radno mjesto 1. i 2. po javnom oglasu, u okviru izborne procedure polaže pismeni test stručnog znanja.

Pismeni test stručnog znanja polaže se u pismenoj formi ima za cilj utvrditi da li kandidat posjeduje dovoljan stepen znanja i kompentecija neophodnih za obavljanje poslova radnog mjeste za koje se prijavljuje.

Kandidat koji ne pristupi polaganju pismenog dijela ispita, a uredno je zaprimio poziv za polaganje pismenog dijela ispita, smatra se da je odustao od daljnje procedure.

**XIV**

Kandidat koji na pismenom ispitu ne ostvari dovoljan broj tačnih odgovora, odnosno bodova, isključuje se iz daljnjeg izbornog postupka, dok kandidat koji ostvari dovoljan broj bodova, pristupit će polaganju usmenog dijela ispita, o kojem će biti naknadno obaviješten.

**XV**

Kandidat koji se prijavio za radno mjesto 3. i 4. po javnom oglasu, u okviru izborne procedure polaže samo usmeni dio ispita.

**XVI**

Usmeni dio ispita ima za cilj procjenu profesionalnih osobina i karakteristika, iskazanih sposobnosti i kompentencija za radno mjesto za koje se kandidat prijavio.

Usmeni dio ispita odnosi se na teme iz oblasti radnog mjesta na koje se kandidat prijavio, pri čemu se uzima u obzir i cijeni ponašanje i motivacija kandidata za rad na radnom mjestu za koje se prijavio.

**XVII**

Društvo će o vremenu i mjestu održavanja procesa izbora obavijestiti kandidate u pisanom obliku, putem obavijesti koja ce biti dostavljena na adresu kandidata, kao i na e-mail adresu ukoliko je ista navedena u prijavi, i to najmanje pet dana prije održavanja ispita.

O daljnjem procesu izbora kandidati se mogu obavijestiti i usmeno ili putem telefona**.**

**XVIII**

Javni oglas će se objaviti na službenoj stranici Rudnika soli „TUZLA“ d.d. Tuzla, u dnevnom listu i na web stranici Javne ustanove Službe za zapošljavanje Tuzlanskog kantona.

**XIX**

Rok za podnošenje prijava na Javni oglas je 8 (osam) dana od dana njegove posljednje objave, s tim da se u rok za podnošenje prijava ne računa dan objavljivanja javnog oglasa, već se rok računa narednog dana od dana njegove posljednje objave.

**XX**

Prijave sa traženom dokumentacijom, sa obaveznom naznakom radnog mjesta na koje se prijavljuje, dostaviti lično ili preporučenom poštom na adresu:

**Rudnik soli „TUZLA“ d.d. Tuzla**

**Ulica Tušanj, broj: 66, 75 000 Tuzla**

**Na koverti naznačiti**

**„Prijava na Javni oglas za prijem pripravnika u radni odnos**

**na određeno vrijeme sa punim radnim vremenom“**

**„Ne otvarati“**

**„Radno mjesto na koje se prijavljuje“**

**ZA UPRAVU**

**VD D I R E K T O R**

**Dr. sc. Jasmin Isabegović, dipl. inž.geol.**